 ኢልናያ ኣብ ገጠር ጉድጓድ ኲዒትና ኢና ኮፍ ንብል ኢለናኒ ሽዑ እቲ ዝፈስስ ደም ልክዕ ከም ዝተኸፈተ ናይ ማይ ትቦ ምኻኑ ምስ ሓሰብኩ ካብ ርእሰይ ክሳብ ጽፍሪ እግረይ ሕማቕ ስምዒት ተሰሚዑኒ ኢላ ደቂ ኣንስትዮ ወርሓዊ ጽግያት ኣብ ዝርእያሎም መዓልታት ብምኽንያት ቀረብን ዓቕሚ ጠለብን ጨርቂ ቐዲደን ሓጺበን ኣብ ጽሓይ እናስጥሓየን ዝጥቀማ ካብዚ ብዝኸፍአ ግን ከባቢታት ገጠር ኢትዮጵያ ዘሊቕኻ ብዝኸድካ ቑጽሪ ሕጂውን ረብሓ ፓንትን መናጽህን ዘይፈልጣ ምህላወን እትዛረብ ፍረወይኒ ካባና ደቂ ኣንስትዮ ወጻእ እዚ ጸገም ዚያዳ ተረዲኡ ክፈትሖ ዝኽእል ሰብ የለን በሃሊትያ ካብዚ ብምብጋስ ንዝሓለፉ 10 ዓመታት ማርያም ሰባ ኢላ ብናይ ጓላ ሽም ዝሰየመቶ ዝሕጸብ መናጽሂ ኣፍርያ ብዝተሓተ ዋጋ ኣብ ገጠራት ትግራይን ዓፋርን ንዝርከባ ደቂ ኣንስትዮ ተቕርብ ኣላ እዚ ፕሮጀክት ክጅምር ከለኹ ብዙሕ ዝቐለደለይ ሰብ ነይሩ ዝበለት ፍረወይኒ ብዙሓት ተስፋ ዘቑርጹ ዓጸባታት ምሕላፋ ኣዋጊዓትና እቲ ምህርቲ ተሓጺቡ ዳግማይ ኣብ ረብሓ ዝውዕልን ካብ 18 ኣዋርሕ ክሳብ ክልተ ዓመት ከገልግል ዝኽእልን ኮይኑ ብኽለት ከባቢውን ኣብ ግምት ኣእትዩዩ ዝፈሪ ዘሎ 50 ሚኢታዊት ሕብረተሰብና ደቂ ኣንስትዮ ኢና እቲ መፍረዪ ሓይሊ ድማ 20 ሚሊዮንዩ ኣብ መዓልቲ 20 ሚሊዮን ሞዴስ ዝድርበ እንተኾይኑ ክንደይ ጉሓፍ ኢና ክንፈጥር? ትብል ተበጻሕነትን ዝርግሐን ብምቹእነትን ፈሳሲ ናይ ምሓዝ ዓቕምን ካብቲ ዝድርበ መናጽሂ ዝፈልዮ ነገር ዘይብሉ ፍርያት መናጽሂ ማርያም ሰባ 50 ሚኢታዊት እታወቱ ኣብ ውሽጢ ዓዲ ካብ ዝፈሪ ጨርቅን ጡጥንዩ ዝተረፈ ካብ ቻይና ዝመጽእ እንትኾን ካብ 80-90 ሚኢታዊት ዋጋ ዝነከየ ኮይኑ ዝቐርብ ዘሎ ብምኻኑ 300 ሽሕ ደቂ ኣንስትዮ ትግራይ ተጠቀምቲ ይግበርሎ ምንኣስ ግንዛበ እቲ ዓብዪ ፈተና ምኻኑ እትዛረብ ፍረወይኒ ንውሕ ንዝበሉ ዓመታት ሕብረተሰብ ንወርሓዊ ጽግያት ዘለዎ ኣረኣእያ ክቕይር ንብሕታ ከም ዝተቓለሰት ትገልጽ እቲ መናጽሂ ናይ ባዕሉ ፓንትውን ክህሉ ብምግባር ዘፍሪ ዘሎ ትካል ማርያም ሳባ ቐጻሊ ዕማሙ ናይ ባህሊ ለውጢ ብምምጻእ ንደቂ ኣንስትዮ ዝምችእ ሕብረተሰብ ምፍጣር ምኻኑ ወናኒቱ ትዛረብ መፍረያይነት እቲ ትካል ድማ ክጅምር እንከሎ ካብ ዝነበረ በዝሒ 200 ሽሕ ኣብ ዓመት ናብ 1 ሚሊዮን ከም ዝዓበየ ገሊጻ ኣብ 2014 ንሕክምናዊ ኣገልግሎት ምስ በዓልቲ ቤቱ ናብ ዩኒቨርሲቲ መቐለ ዝመጽአ ዶክተር ልዊስ ዎል ንፋብሪካ ማርያም ሳባ ኣብ ዝርኣየሉ እዋን ንፍረወይኒ ክሕግዝ ከም ዘለዎ ኣሚኑ ሓደ መገዲ ሒዙ ንክመጽእ ሸውዓተ ወርሒ ወሲድሉ ነይሩ ድሕሪ እዚ ግን ዲግኒቲ ፔሬድ ዝብል ፕሮጀክት ንምኽፋት ፍርያት ማርያም ሳባ ብምውሳድ ብወገኖም ከባቢ 150 ሽሕ ደቂ ኣንስትዮ ተጠቀምቲ እቲ መናጽህን ናይ መምሃሪ ሓገዛትን ክኾና ይገብሩለው ጎናጎኒ ደቂ ኣንስትዮን ደቂ ተባዕትን ኣብ ዙርያ ወርሓዊ ጽግያት ዘለዎም ግንዛበ ዘዕብዩ ስልጠናታት ብምሃብ ኣብ ትግራይ ልዕሊ 800 ሽሕ ደቂ ኣንስትዮ ተጠቀምቲ ክኾና ብምግባር ልዕሊ 24 ሚኢታዊት ትምህርተን ክከታተላ ገይሩሎ እዚ መሰረታዊ ጸገም እንተዘይተፈቲሑ ጓል ኣንስተይቲ ክትበጽሖ ኣብ ዝግባእ ክትበጽሕ ኣይትኽእልን ዝበለት ፍረወይኒ መርዓ ትሕቲ ዕድመን ሕጽረት ግንዛበ ወርሓዊ ጽግያትን ኣብ ውሽጢ ዘለዎ ማሕበረሰብ ዝነብራ ዘኹርዓ ብርቱዓትን ብሉጻትን ደቂ ኣንስትዮ ኣለዋ ትብል ጽባቐ ጓል ኣንስተይቲ ጥንካርኣዩ ሸሞንተ ቖልዑ ዝወለዱ ወላዲ ኣቡኣ ኣብ ትምህርትን ፍቕሪ ዓድን ልዑል ቦታ ከም ዝነበሮም ትዛረብ ፍረወይኒ ኣቦይ ኩል ግዘ ተማሂረ ናብ ዓደይ ክምለስዩ ዘተባብዐኒ ነይሩ ኣለኒ ካብ እንብሎ ነገር መሊስና ንሕብረተሰብ እንህብ ሰባት ክንኸውን ኣለና ትብል ባንክታት ንምእማን ክልተ ዓመት ዝወሰደ ፕሮጀክት ማርያም ሳባ ኣገዳስነቱ ኣስሪጻ ኣብዚ ዝበጽሐት ፍረወይኒ ኣነ ደፊረ እንተዘይጀሚረዮ ወርሓዊ ጽግያት ንዘልኣለም ዘሕፍር ነገር ኮይኑ ክተርፍዩ ብዝብል ሕራነ ኣብዚ ምብጽሓ ትዛረብ ዓቕሚ ማእኸል ዝገበረ መናጽሂ ንደቂ ኣንስትዮ ምቕራብ ኣብ ኣእምሮ ዝተቐረጸ ፈላማይ ሓሳበይ ስለ ዝነበረ ብዝገጥሙኒ ዝነበሩ ፈተናታት ሓሳበይ ክቕይር ኣይደፈርኩን ብውላድካ ስለ ዘይትጭክን ንውላደይ ክሳብ መወዳእታ ክወስዳ ወሲነ ጥንካረ ጓል ኣንስተይቲ ድማ ብዚኣያ ትግለጽ ጽባቐ ጓል ኣንስተይቲ ድማ ጥንካርኣዩ ትብል ኣብ ወርሓዊ ጽግያት ዘሎ ርድኢት ምቕያር ግን ሕጂውን ዕዮ ነፍሲ ወከፍ ገዛዩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 